**Յոսուկե Մացուոկա** (ճապ.՝ 松岡洋右, մարտի 4, 1880(1880-03-04), Յամագուտի, Ճապոնիա - հունիսի 27, 1946(1946-06-27), Սուգամո, Տոկիո), ճապոնացի քաղաքական գործիչ։

Կենսագրություն
--------------

Ծնվել է 1880 թվականին Ճապոնիայi Յամագութի պրեֆեկտուրայում։ 1893 թվականից մինչև 1902 թվականը ապրել է Միացյալ Նահանգներում (Պորտլենդ, Օրեգոն)։ Ավարտել է Օրեգոնի համալսարանի իրավաբանական դպրոցը (1900)։ Ճապոնիա վերադառնալուց հետո անցել է դիվանագիտական ​​ծառայության։

Միջազգային համբավ ձեռք է բերել 1933 թվականին, երբ հայտարարել է Ճապոնիայի՝ Ազգերի լիգայից դուրս գալու մասին այն բանից հետո, երբ լիգան քննադատել է Ճապոնիային Մանչուրիայում կատարած գործողությունների համար։ Հենց նա է առաջնորդել ճապոնական պատվիրակությանը Ազգերի լիգայի նիստերի դահլիճից։ Դրանից հետո Մացուոկան դարձել է Հարավային Մանչուրյան երկաթուղու նախագահ Մանջոու-Գո։ Մի քանի անգամ (այդ թվում` 1939 թվականի գարնանը) հանդիպել է Համառուսաստանյան ֆաշիստական ​​կուսակցության ղեկավար Կ. Վ. Ռոձաևսկու հետ։

1940 թվականին նշանակվել է Ճապոնիայի արտաքին գործերի նախարար՝ Կոնոեի կաբինետում։ Նրա օգնությամբ կնքվել է Եռակողմ դաշնագիր Իտալիայի, Գերմանիայի և Ճապոնիայի միջև (27 սեպտեմբերի, 1940)։ 1941 թվականի ապրիլի 13-ին Մոսկվայում ստորագրել է սովետա-ճապոնական դաշնագիրը չեզոքության մասին։ Գերմանիայի՝ Խորհրդային Միության վրա հարձակվելուց հետո հանդես է եկել Ճապոնիայի՝ ԽՍՀՄ դեմ անհապաղ պատերազմ սկսելու օգտին։ 1941 թվականի հուլիսին Կոնոեն հրաժարական է տվել իր կաբինետի հետ միասին։ Նա կաբինետի հետ միասին արտաքին գործերի նախարարի պաշտոնից հրաժարական է տվել նաև Մացուոկան։ Մինչև Երկրորդ համաշխարհային պատերազմի ավարտը նա ակտիվ քաղաքական գործունեությամբ չի զբաղվել։ 1945 թվականին նա ձերբակալվել է ամերիկացիների կողմից և հանձնվել Միջազգային ռազմական տրիբունալին Հեռավորարևելյան դատավարության համար։ Նա մահացել է 1946 թվականին՝ դատավարության ավարտից առաջ։

Պատկերասրահ
-----------

* Մացուոկա, Իոահիմ ֆոն Ռիբենտրոպ և Ադոլֆ Հիտլեր (Բեռլին, 1941 թվականի մարտ)Մացուոկա, Իոահիմ ֆոն Ռիբենտրոպ և Ադոլֆ Հիտլեր (Բեռլին, 1941 թվականի մարտ)
* Մացուոկան Իոսիֆ Ստալինի, Վյաչեսլավ Մոլոտով և Անդրեյ Վիշինսկու ներկայությամբ ստորագրում է չեզոքության սովետա-ճապոնական դաշնագիրը (Մոսկվա, 1941 թվականի ապրիլ)Մացուոկան Իոսիֆ Ստալինի, Վյաչեսլավ Մոլոտով և Անդրեյ Վիշինսկու ներկայությամբ ստորագրում է չեզոքության սովետա-ճապոնական դաշնագիրը (Մոսկվա, 1941 թվականի ապրիլ)

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  *Brozović D. Ladan T.* Hrvatska enciklopedija (хорв.) — LZMK, 1999. — 9272 p. — ISBN 978-953-6036-31-8
3. 1 2  Munzinger Personen (գերմ.)
4. ↑
5. ↑
6. ↑  Биографический указатель
7. ↑  *The Russian Fascists: Tragedy and Farce in Exile, 1925—1945* by John J. Stephan ISBN 0-06-014099-2

Արտաքին հղումներ
----------------

* Յոսուկե Մացուոկա – Hrono.ru

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |
|  |
| Բառարաններ և հանրագիտարաններ | Բրիտանիկա · Մեծ կատալոնական · Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BNF: 14557230s · CiNii: DA04910608 · GND: 128480416 · GTAA: 130486 · ISNI: 000000008356280X · LCCN: n85286709 · NDL: 00042471 · NLG: 145937 · NTA: 261802968 · NUKAT: n2010057563 · SUDOC: 10254221X · VIAF: 10090436 · WorldCat VIAF: 10090436 |

 |

 |